tartuNLP/wikipedia-smugri-20251201 huggingface dataset:
Россиысь коммунистической рабочей партия

Россиысь коммунистической рабочей партия КПСС-лэн составаз (РКРП-КПСС) — Россиысь политической партия. 
Партилэн ёзэсъёсыз — «Трудовая Россия» но «Мысль» газетъёс, «Советский Союз» журнал. Партилэн кивалтӥсез — Виктор Аркадьевич Тюлькин.
Историез.
Россиысь коммунистической рабочей партия (РКРП) 23-тӥ шуркынмонэ 1991-тӥ арын кылдытэмын вал. Солэн нырысетӥ съездэз ортчиз 23—24-тӥ шуркынмонэ 1991-тӥ арын Свердловск карын но вань улосъёсысь 525 делегатэз люказ. Съезд программной ивортонэз кутӥз, 85 адямиез Центральной Комитетэ (ЦК) бырйиз. ЦК-е пыризы В. Тюлькин, А. Сергеев, Михаил Попов, Виктор Анпилов, Юрий Терентьев, Альберт Макашов, Теймураз Авалиани, Ричард Косолапов, А. Золотов, Юрий Слободкин (Россиысь калык депутат) но мукетыз.
14-тӥ толсуре 1991-тӥ арын Коммунистъёслэн Россиысь партизы (РПК) кылдытӥськиз.
Оштолэзе 2001-тӥ арын РКРП но РПК огазеяськизы одӥг партие. Солэн нимыз луиз "РКРП-РПК", "Россиысь коммунистической рабочей партия — Коммунистъёслэн революционной партизы".
Куартолэзе 2007-тӥ арын Вылӥ суд партиез формально ликвидировать карыны судъяз ёзчиослэн тырмонтэм лыденызы сэрен.
2011—2012-тӥ аръёсын РКРП-РПК пыриз О. С. Шенинлэн КПСС-эзлэн составаз Россиысь республиканской компартия кадь. Соин ик РКРП-РПК-лэн VIII-тӥ съездаз партия нимзэ воштӥз но луиз «Россиысь коммунистической рабочей партия КПСС-лэн составаз».
Идеологиез.
Партилэн идеологиез луэ «ортодоксальной» (революционной) марксизм-ленинизм. Мукет сямен вераса социализм пролетарской революциен гинэ юнматскыны быгатэ шуыса, партия лыдъя. Партия меӵак нюръяське котькыӵе реформизмен но оппортунизмен Россиысь но дуннеысь коммунистической движениын. КПРФ уг луы зэмос коммунистической партия шуыса, РКРП лыдъя.
Кивалтӥсьёсыз.
РКРП-КПСС-лэн кивалтӥсь ёзэсэз луэ Центральной Комитет. Со бырйиськылэ съездын. Центральной Комитет солэсь секретарьёссэ но Политсоветсэ бырйылэ.
Марӟан

Марӟан — Удмурт Элькунысь Дэри ёросысь Подшивал гуртысь кырӟанъя но эктонъя калык ансамбль. 
«Марӟан» ансамбльлэн историез кутске XX даурысь 80-90 тӥ аръёсы, куке вал национальной лулчеберетлэн сяськаян вакытэз, тужгес но - кырӟан искусстволэн. Туннэ нуналлы «Марӟан» Дэри ёросысь ансамбльёс пӧлын тужгес но устоез луэ. Со тодмо кызьы Подшивал гуртысь калыклы, озьы ик быдэс ёрослы но Элькунлы. Марӟан кисьтэ гуръёссэ быдэс Россияе но, кунгож сьӧры но. Марӟан - калык ансамбль, нош вань ансамбле пыриськисьёс Подшивал гуртын улӥсьёс, кудъёсыз адӟыто лулчеберетэз но сям-йылолъёсыз та интыосысь. 
Азьло дыре Марӟанлэн репертуараз вал сям-йылолъёсты адӟытӥсь эктонъёс но кырӟанъёс гинэ. Озьы ик уже кутӥзы удмурт композиторъёслэсь гуръёссэс. Берло дыръёсы фольклор материал вылэ пыкиськыса кылдӥз «Мелодии родникового края» программа, кытын жингыртыны кутскизы Удмурт Шаерысь Дэри ёрослы тупась кырӟанъёс. Туннэ нуналлы «Марӟан» ансамбльлэн репертуарез узыр но аспӧртэмлыко. Учкисьёс шуныт пумитало Удмурт Элькунлэн пӧртэм ёросъёсысьтыз бичам кырӟанъёсты но эктонъёсты. Кылсярысь, син шоры йӧтытэк уг кыльы Дэри ёросысь «Ваче эктон», «Парен эктон», «Ньылен эктон», Алнаш ёросысь «Куатен эктон», «Тямысэн эктон», Пичи Пурга ёросысь Пурга эктонъёс, Аксакшур кадриль но мукетъёсыз.
«Марӟан» ансамбльлэн репертуараз нимысьтыз инты басьто «Армие келян», «Куно пумитан», «Возь вылын юмшан», «Пучы арня» сям-йылолъёсты возьматӥсь постановкаос.
Ансамбльлэн нырысетӥ кивалтӥсез вал Людмила Анатольевна Яковлева — Удмурт Элькунысь дано ужась. Туннэ нуналэ та ансамблен быгатыса кивалто Удмурт Элькунысь культура удысын дано ужась Елена Александровна Макарова но Наталья Леонидовна Яковлева. 
История.
2002 ар – Огъя Россиысь калык творчествоя фестиваль «Поёт село родное», Челябинск (1 степенё лауреат).
2002 ар – Нырысетӥ финн-угор калыкъёслэн межрегиональной фестиваль, Ульяновск.
2003 ар – фестиваль, Тверь.
2004, 2005 аръёс – Огъя Россиысь фестиваль «Родники России», Чебоксары.
2007 ар – Нырысетӥ калык куспо финн-угор калыкъёслэн фестиваль «Suguvastavundu», Петрозаводск.
2008 ар - Кыкети калыккуспо финн-угор калыкъёслэн фестиваль «Suguvastavundu», Лохъя, Финляндия.
2008 ар – калыккуспо фольклор фестиваль «Окно в небо», Удмуртия.
2008 ар – калыккуспо егитъёслэн фольклор фестиваль «Воршуд», Удмуртия.
2009 ар – эктонъя Элькун чошатскон «Танцующая планета», Удмуртия (1 степенё лауреат).
2009 ар – егитъёслэн фестиваль «Vikkel-Fest», Пылва, Эстония.
2010 ар – калык эктонъя ӵошатскон «Купанча», Удмуртия (1 степенё лауреат).
2011 ар – Огъя Россиысь фестиваль «Родники России», Чебоксары.
2012 ар – финн-угор фольклор фестиваль «Воршуд», Удмуртия.
2013 ар – межрегиональной фестиваль-ӵошатскон «Вместе мы - Россия», Чебоксары (1 степенё дипломант).
Чакара

«Чакара» — улосвылкуспо фольклор фестиваль, кудӥз арлы одӥг пол ортче удмурт филармонилэн юртаз. Фестивальлэн валтӥсь пуштросэз но ужпумез — вашкала кырӟанъёсты, ваче ки кутскыса берганъёсты, эктонъёсты, сям-йылолъёсты утён но азинтон. Фестивале пыриськыны быгато Удмуртилэн ёросъёсысьтыз, Башкортостанысь, Татариысь, Марий Элысь, Свердловск но Киров областьёсысь, Перм шаерысь пӧртэм коллективъёс.Соин со честно эйбет
«Чакара» кыллэсь этимологизэ эскерид ке, со — гурезь, кудӥз ӧте калыкъёсты огазе люкаськыны, пуш дуннеез чылкытатыны, валче кутӥськыса кырӟаны, сюлэмез устыны. Чакара гурезь ачиз сылэ куинь гуртъёс куспын Большой Качак — Малый Качак Чиндэр, Чишмэ- Кугэрчин, кудъёсыз интыяськемын Башкортостанысь Калтасы ёросын. Котькудӥз та гуртъёсын ортчытъяло арлы быдэ вӧсьёс. Пӧртэм гурезьёслэн топонимической нимъёссы, Башкортостанысь Чакара (Малый качак гурт), Четкер (Кургаково гурт), Удмуртиысь Чекер, Чакар, Чекерйыл (Курег гурт), горно-лыжной база «Чекерил», ваньзылэн соослэн одӥг кадь этимологизы. Ваньдэсты соосты нош герӟало Урал Гурезьёс. Татын ик потэмын удмурт фамилия — Четкарев.
Анфиногенов, Богдан Витальевич

Богдан Витальевич Анфиногенов — удмурт кылбурчи но кырӟась.
Вордӥськиз 8-тӥ гудырикошконэ 1990-тӥ арын Пичи Пурга ёросысь Пичи Пурга черкогуртын. Пичи Пурга черкогуртысь 1-тӥ номеро школаез йылпумъяз, нош 2012-тӥ арын Удмурт кун университетысь исторической факультэтэз. Богдан университетын специализация басьтӥз этнология но регионоведение кафедраын. Андрей Николаевич Прокопьевлэн кивалтэмез улсын чаклаз удмурт этнофутуризмлэсь азинскемзэ. 2012-тӥ арын Богдан Анфиногенов вылӥ дунъетэн утиз выпускной квалификационной ужзэ «Этнофутуризм и удмуртская культура в ХХI в.» темая. 2016-тӥ арын УИИЯЛлэн аспирантуразэ йылпумъяз. Богдан мыло-кыдо пыриськылӥз факультетазы ортчылӥсь научно-практической конференциосы. Этнофутуризмлы сӥзем статьяосыз пӧртэм научной журналъёсын потылӥзы.
2017-тӥ арысен ужа Калыкъёслэн Эшъяськон юртазы. Пыриське пӧртэм удмуртлыкен герӟаськем ужрадъёсы. «Шунды» оргазеяськонлэн ёзчиез луэ. Ӧнерчи луыса ужа «Шундыкар» лыгерьын «Литература» отрядын, «Amiso Wott» группалэн ёзчиез вал . Кырӟан проектъёсыз: Ullapala Boy, удмурт хип-хоп проект «Мурӝол Underground», озьы ик ужа Эктоника проектэн валче, со сяна «Малыми» группаын вокалист вал.
Вотэсын трос огинъёсты нуэ: «Удмурт кылбурчиын» гожъяськисьёслэсь кылбуръёссэс бича, «МTV Udmurtia» огиназ пӧртэм удмурт видео люка.
Школаын дышетскыкуз уг вала вал удмурт кыллэсь кулэлыксэ, нош Удмурт университетэ дышетскыны пырем бераз валаз солэсь дунзэ, соин ик ачиз дышетӥз удмурт кылэз. Тросэз кылбуръёсыз сӥземын вордӥскем палъёсызлы. Кылбура Богдан Маяковскийлэсь адӟем карыса. Кылбуръёсыз солэн кытчы ке ӧтисесь, яркытэсь, зол чузъяськисесь. 2007-тӥ — 2008-тӥ аръёсысь кылбуръёсын валтӥсь темаос — нылмуртэз яратон но калыкез гажан — бус пыр адӟисько гинэ ай, нош 2009-тӥ — 2014-тӥ аръёсы гожтэмъёсаз соос кылбурчилэн аслыз гинэ тупась манереныз яркыт усьтӥсько ини.
2014-тӥ арын потиз нырысетӥ бичетэз — «». Татчы пыртэмын кылбуръёс но поэмаос. Богданлэн Книгалэн вылтусыз — со ачиз арт-арбери: пичигес зӧк квадрат выллем, вылбамаз Дарали Лелилэн «Удмурт ковёр» нимо тодмо стрит-артэз вылэ футуристической шрифтэн гожтэмын «Айшет будущего».
Парсьгурт (Ува ёрос)

Парсьгурт () — Удмурт Элькунысь Ува ёросысь гурт, пыре Булай муниципал образование. Увалэсь 39 иськемлы лымшор палан, Ижкарлэсь — 56 иськемлы юго-заподын.
Деревня Родники расположена на реке Пеешкечь (Пешкезь). Жители вотяки, бывшие государственные крестьяне, православные. Первые переселенцы приехали сюда около 200 лет тому назад из д. Булай — Зюмья этой же волости. На расстоянии полуверсты от деревни находится старинное вотское языческое кладбище. В деревне одна веялка. 
Та сведениос Парсьгурт (али Родники) сырысь гожтэмын вал 1890 арын, гурт кылдытэмын вал 1690 арын. Калыкез — 192 адями (2008).
Святица

Святица — Киров улосысь шур. 
Бызе Уни ёрослэн но Фалёнки ёрослэн музъемъёстӥзы. Усе Чупчи шуре. Кузьдалаез — 141 иськем.
Шуре паллянысь усё: Берёзовка, Талица, Луговка, Талица, Белая.
Жириновский, Владимир Вольфович

Влади́мир Во́льфович Жирино́вский (10 инвожоозь 1964 арозь — Эйдельштейн; вордӥськиз 25 оштолэзе 1946, Алма-Ата карын, Казах ССР, СССР - 6 оштолэзе 2022) — ӟуч политика удысын тыршись, Госдума тӧролэн воштӥсез (2000-тӥ арысен 2011 арозь), ЛДПР партилэн кылдытӥсез, Совет Европылэн Парламентской ассамблеяяз ёзмуртэз. 5 пол Россия кунлэн Президент быръёназ пыриськиз (1991, 1996, 2000, 2008, 2012).
Берёзовка (Фалёнки ёрос)

Берёзовка — Киров улосысь шур. 
Бызе Фалёнки ёрослэн музъемэтӥз но усе Святица шуре. Кузьдалаез — 21 иськем.
Талица (Фалёнки ёрос)

Талица — Киров улосысь шур. 
Бызе Фалёнки ёрослэн музъемэтӥз но усе Святица шуре. Кузьдалаез — 15 иськем.
Луговка

Луговка — Киров улосысь шур. 
Бызе Фалёнки ёрослэн музъемэтӥз но усе Святица шуре. Кузьдалаез — 16 иськем.
Талица (Уни ёрос)

Талица — Киров улосысь шур. 
Бызе Уни ёрослэн но Фалёнки ёрослэн музъемъёстӥзы. Усе Святица шуре. Кузьдалаез — 14 иськем.
Белая (усе Святицае)

Белая — Киров улосысь шур. 
Бызе Фалёнки ёрослэн музъемэтӥз но усе Святица шуре. Кузьдалаез — 24 иськем.
Полынка

Полынка — Киров улосысь шур. 
Бызе Зуевка ёрослэн но Фалёнки ёрослэн музъемъёстӥзы. Усе Чупчи шуре. Кузьдалаез — 22 иськем.
Боровка

Боровка — Киров улосысь шур. 
Бызе Зуевка ёрослэн музъемэтӥз но усе Чупчи шуре. Кузьдалаез — 12 иськем.
Коса (усе Чупчие)

Коса — Киров улосысь шур. 
Солэн йылыз Уни ёросын Гожни гурт дорын интыяськемын. Шур бызе Уни ёрослэн, Фалёнки ёрослэн, Богородск ёрослэн но Зуевка ёрослэн музъемъёстӥзы. Усе Чупчи шуре. Кузьдалаез — 141 иськем.
Шуре усё:
Черезов, Иван Юрьевич

Ива́н Ю́рьевич Че́резов — Россияысь биатлонист, дано спортъя мастер, кык полъем олимпи эстафетаосын вормись, 2005-тӥ арын быдэс дуннелэн чемпионэз смешанной эстафетаын, 2007-тӥ арын дуннелэн чемпионэз но 2008-тӥ арын пиосмуртъёслэн эстафетаязы вормись, 2011-тӥ арын пиосмуртъёслэн эстафетаязы дуннелэн азвесь чемпион, 2009-тӥ арын стартысь ваньзы ӵош потон видья ыргон призёр.
Биатлонэн эшъяськыны кутскиз 9 аресысен (1989-тӥ арысен). Нырысетӥ тренерез — Новиков Владимир Игнатьевич. Нырысетӥ биатлонын вормонэз луиз спринт видъя 1995 арын Удмуртиын.
Дуннелэн кубок этапъёсаз вормӥсь интыосын вал, 4-тӥ толсуре 2003 арын Контиолахтиын басьтӥз 20-тӥ инты спринт видъя. Россиялэн сборнояз кутӥзы 2004-тӥ/2005-тӥ аръёсын.
Вить пол пыриськиз дуннелэн чемпионатъёсаз (2005, 2007, 2008, 2009, 2011) но кык пол тол олимпи шудонъёсаз (2006, 2010).
Олимпи шудонъёсын Туринын 2006-тӥ арын Сергей Челиковэн, Павел Ростовцевен но Николай Кругловэн ӵош вормиз азвесь медальёс эстафетаын. Куинь полъем дуннелэн чемпионэз эстафетаын (2005 — смешанной, 2007 но 2008 — огшоры).
2006-тӥ но 2007-тӥ аръёсы адӟытӥз тужгес но умой результат ыбылӥськон удысын — 93,3 % — но тужгес но умой, со дыре, дуннелэн Кубоказ огъя зачётын (4-тӥ инты, тужгес но матысез Россияысь пиосмуртъёс пӧлысь).
Черезов утӥз 7 ас вормонъёс дуннелэн Кубок этапъёсаз. Вормиз 2-тӥ толсуре 2007-тӥ арын Контиолахтиын сутӥсь видъя гонкаын, со дыръя Иван Юрьевич мертаз вормисьёслэсь ӵуж майказэс — со нырысетӥ инты басьтэ вал огъя зачётын дуннелэн Кубоказ.
Кореяын 2009-тӥ арын толсуре вормиз одӥг гинэ зарни медаль.
2009-тӥ но 2010-тӥ аръёсы басьтӥз куинетӥ инты огъя зачётын дуннелэн кубоказ (тужгес но умойэз россиянинъёс пӧлысь).
2010-тӥ но 2011-тӥ аръёсы утӥз 5-тӥ инты огъя зачётын (самой умоез россиянинъёс пӧлысь).
Гужем чемпионатын Россияын 2011 арын Уфаын Черезов Иван Юрьевич чиге палян пыдзэ, соин сэрен со уг пыриськы 2011-тӥ но 2012-тӥ аръёсы этапъёсаз.
Пызеп (вылӥ)

Пызеп — Удмуртиысь шур. 
Солэн йылыз Кез ёросын Рахмал гуртлы матын интыяськемын. Шур бызе Кез ёрослэн но Балезино ёрослэн музъемъёстӥзы. Усе Чупчие. Кузьдалаез — 59 иськем.
Шуре усё:
Люк (Чупчие бурпалась усись шур)

Люк — Удмуртиысь шур. 
Солэн йылыз — ошмес, Родькагуртын интыяськемын. Шур бызе Балезино ёрослэн музъеметӥз но усе Чупчи шуре. Кузьдалаез — 35 иськем.
Шурвай но Ислюк шуре бурпалась усё.
Унтэм (Чупчие бурпалась усись шур)

Унтэм () — Удмуртиысь шур. 
Солэн йылыз Оросгуртлы матын интыяськемын. Шур бызе Балезино ёрослэн музъеметӥз но усе Чупчи шуре. Кузьдалаез — 19 иськем.
Вылӥ Люк

Вылӥ Люк () — Удмурт Элькунлэн Балезино ёросысьтыз вашкала удмурт гурт. 
Интыяськемын Балезино ёрослэн уй палаз. Вылӥ Люк луэ муниципиал кылдытлэн центрез. Гуртлы матын Люк шур бызе.
Гуртын 6 урам: Вишневая, Рябиновая, Центральная, Родниковая, Полевая, Лесная. Гуртын вань школа, нылпи сад, библиотека, клуб, почта, вузкаронни.
Улӥсьёс: 378 адями, соос пӧлысь воргоронъёс — 205, нылкышноос — 193, дышетскисьёс — 55, студентъёс — 23, пенсионеръёс — 58.
1929-тӥ арын усьтӥськиз нырысетӥ начальной школа.
Гуртлэн территориез узыр мувӧйен, соин со луэ бадӟым месторожденилэн центрез.
Пызеп (улӥ)

Пызеп — Удмуртиысь шур. 
Солэн йылыз Балезино ёросын Новосёлы гуртлэсь 7 иськемлы палэнын интыяськемын. Шур бызе Балезино ёрослэн но Глаз ёрослэн музъемъёстӥзы. Усе Чупчие Глаз карлы матын. Кузьдалаез — 52 иськем.
Шуре усё:
Варыж шур

Варыж — Удмуртиысь шур. 
Солэн йылыз Балезино ёросын Карсовай черкогуртлэсь 2 иськемлы палэнын интыяськемын. Шур бызе Балезино ёрослэн но Глаз ёрослэн музъемъёстӥзы. Усе Пызеп шуре. Кузьдалаез — 39 иськем.
Шуре усё:
Омыть

Омыть () — Удмуртиысь шур. 
Солэн йылыз Зотово гуртлэсь 2,5 иськемлы палэнын интыяськемын. Шур бызе Глаз ёрослэн музъеметӥз но усе Пызеп шуре. Кузьдалаез — 32 иськем.
Шуре усё:
Шур дурын Понино черкогурт интыяськемын.
Сыга (Пызепе усись шур)

Сыга — Удмуртиысь шур. 
Солэн йылыз Дологурт дорын интыяськемын. Шур бызе Кез ёрослэн музъеметӥз но усе Пызеп шуре. Кузьдалаез — 26 иськем.
Куашур но Тылошур Сыгае бурпалась усё.
Транссиб чугун сюрес выж шур вамен ортче.
Перепеч.кин

Перепечкин — нырысетӥ удмурт кафе.
Кафеез кылдытон.
Нырысьсэ удмурт йӧскалык сиёнъёсын карысь улӥсьёсты но куноосты шумпоттылӥзы 2005 арын. Со вал пичи акция «Перепеч пиццалы пумит». Ижлэн Шор площадяз пуктэмын вал гур но со пушкын «Брангуртысь песянайёс» пыжылӥзы удмурт йоскалык сиёнъёс: табань но перепеч. Та конкурс ӧз ортчы, малы ке шуоно Ижысь «пиццерийщикъёс» ӧз вуэ состязание. Но перепечен но табанен котькуд адями быгатӥз ассэ шумпоттыны. Та уж бордын ужазы ньыль удмурт пиос: Семён Семёнов, Роман Дементьев, Игорь Фоминых, Алексей Вотинцев.
Нырысетӥ удмурт кафе «Перепеч.Кин» усьтӥськиз 13 куартолэзе 2012 арын.
Былай

Былай () — Удмурт Элькунысь Ува ёросысь черкогурт, Былай муниципал образованилэн административной центрез. 
Увалэсь 35 иськемлы лымшор палан, Ижкарлэсь — 57 иськемлы шундыпуксён палан. Улисез — 676 адями (2007). Вань школаез, нылпи садэз, лыдӟылонниэз, культура юртэз но эмьяськонниэз.
Монья

Монья — вашкала удмурт гурт, Удмурт Элькунлэн Вавож ёросаз пыре. Интыяськемын Вавож ёрослэн лымшор но шунды ӝужан висказ, Ижкарлэсь 30 иськеме. Кировской областен бускелъяське. Али гуртын 6 урам, 107 но 80-100 улӥсьёсыз лыдъясько.
Гурт кылдэмын XVIII дауре. Гурт нимлэн кылдэмез сярысь таӵе веранъёс вань:
Гурт интыын азьвыл бадӟым шур вылэм, нош котырак сьӧд тэль кыстиськем. Огпол та палъёсы пересь кык пиосыныз лыктэм. Кельшем солы татын. Татчы корка пуктыны малпам. Пиосыныз кор кораллям, асьсэлы улон корка ӝутӥллям. Озьы тӥни соос татчы интыяськиллям. Нош кӧняке нунал ортчыса, нош кокаськем куара кылӥськем. Чакланы мыныса, писпу корась воргоронэз адӟиллям. Пересь со доры мыныса, ӵош кариськыны но одӥг гурт кылдытыны ӵектэм. Мон татчы тынэсьтыд азьлогес, лыктӥ бере, ваньмыз татын МОНЪЯ луоз, шуэм. Воргорон пересен соглаш луэм. Озьы кылдэм гуртлэн нимыз — Монья!
Mademoiselle Oudmourte

Mademoiselle Oudmourte (Мадемуазель Удмурт) — нырысетӥ удмурт йӧскалык модельной агентство. Усьтэмын 2012 арын. Усьтӥсез но кивалтӥсез луэ Дарали Лели (Елена Петрова) удмурт гожъяськись, диджей. 
Туннэ нуналлы агентствое пыриське 14 удмурт нылаш.
Агентство интыяськемын Ижкарын.
30 оштолэзе 2013 аре агентство "ЭЛЬ НЫЛ" удмурт модалы сӥзем фестиваль радъя.
Узы сяськаян вакытэ

«Узы сяськаян вакытэ» — удмурт гожъяськисьлэн Генрих Перевощиковлэн повестез. Автор та повестьсэ «Марина нылылы но… сӥзисько» чурен кутске.
Пуштросэз.
Маша онкологической больницае пыктосэн сюре. Юрий Сергеевич — атаез — весь вӧзаз, чакла сое, сюлмаське. Кышноеныз со люкиськемын (Машалы 5 арес дыръя, Назаров командировкае кошкем. Бертыса, кышнозэ валесысьтызы кыӵе ке пиосмуртэн адӟе но улля).
Маша йӧна, больницаысь потэ, но дышетскыны пырыны со бере кылиз, соин аптекаын ужаны кутске, вуонояз гужем дышетскыны пырыны малпа. Маша сьӧры учкыкуз, Назаров аслэсьтыз ӵемысь кӧт висемзэ шӧдылэ, но ортчоз ай шуэ. Но уг ортчы. Ӝоген со ачиз больницае Машалэн ик комнатаяз сюре. Табере нылыныз интыенызы воштӥськизы. Маша атайзэ чакла, ужысьтыз куриське. Больницаысь потыса, Юрий Сергеевичлэн висёныз кемалы ӧз быры. Со нош отчы вуэ, солы химиотерапия лэсьто. Азьвыл Инмарлы но сьӧд кужымъёслы оскиськтэм, со оскыны кутскиз кадь. Простить мед карозы шуыса, азьвыл заводын ужам Данилова Елизавета доры ветлэ (Назаров сое мыскыл карыса кадь улляз вал), нош азьвыл кышноез доры мыныны уг дӥсьты. Куке шӧдэ кулонэзлэсь матэктэмзэ (узы сяськаян вакытэ — Назаровлэн но Машалэн яратоно ар вакытсы), Машаез анаез доры лэзе, мед, пе, лыктоз больницае. Лиза лыктэ. Назаров, сое простить карыны курыса, адӟыса, анаен нылыз ог-огзэс ӟыгыртӥзы шуыса, каньылэн кулэ.
Чумой

Чумой — Удмуртиысь Эгра ёросысь черкогурт. 
Интыяськемез.
Чумой интыяськемын кунмылэн шораз Камйыл вырал (Верхнекамская возвышенность) котырын Чумойка шур дурын (Ита шурлэн чальдэтэз, бызе Игра но Шаркан ёросъёстӥ, кузьдалаез 21 иськем]). Игра ёрос центрлэсь лымшор но шунды ӝужан пала 45 иськеме пуксемын. 
=Улӥсез =
Чумой черкогурт Эгра ёросысь «Мужбер» гурт администрацие пыре вал. 2021 арысен «Чутырь» нимо Территориальной отделэн огазеямын. Матын луись Мужбер, Верх-Чумой, Шорни, Узырмон, Кабаново гуртъесын ООО «Мужбер» кылдыто. 
Гурт 7 ульчалы люкиське: Центральной (Бадӟым ульча), Речной (Хутор), Заречной, Родниковой (Колтыма), переулок Родниковой (Бобыль ульча), Школьной но Полевой. 
Гуртын 42 пала корка, вань: медпункт, огъядышетсконни (пичи классъёс), 1 вузаськонни но чебурлыкъя юрт. Али нуналлы гуртын черк ӧвӧл, сое кемаласен школалы спортивной зал пӧрмытӥзы вал . Алиен сое выльысь усьтон пумысь ужпумъёс эскерисько.
Черкогуртын 100 пала адями улэ. Тужгес пересез Никитина Ксения Петровна лыдъяське. Со вордиськиз 1930 арын. 
2002 арын ортчем переписья, 181 улӥсь мурт пӧлысь 91 % удмуртъёс луо. 
Кылдэмез.
Гуртлэн кылдэмез сярысь пӧртэм вераськонъёс вань. Кылсярысь: Чумой гурт кык вырйылъёс вискын — гопын интыяськемын. Одӥгаз вырйылын улӥллям адямиос, нош коркаоссы вылымтэ, со интые чумъёс гинэ вылэм. Дыр ортчыса, калык гурезь йылысь гопе васькем, отын ик улыны кутскем. Со чумъёс бордысь Чумой гуртлэн нимыз потэм, шуо.
Чумойысь дышетӥсьлэн Татьяна Михайловна Ипатовалэн чакламъёсызъя, Чумойлэн кылдэмез воршуд нимын герӟаськемын
Катя (повесть)

«Катя» — Филипп Кедровлэн повестез, суреда Бектышын 1910-1917 аръёсы ортчем событиосыз. История но география ласянь пырак учконо ке, асьмеос ум шедьтэ чылкак сыӵе ик Бектыш гуртэз но, отысь адямиос сярысь исторической документъёсыз но. Повестьын верам учыръёс нокыӵе архивысь бумагаосын гожтыса кылемын ӧвӧл.
Филипп Кедров та произведенияз азинтӥз Иван Дядюковлэсь («Пашка Педор») но Кедра Митрейлэсь («Секыт зӥбет» но «Зурка Вужгурт») исторической проза кылдытон амалъёссэс. Соослэн произведениосазы сямен ик, татын со нырысь интые пуктэм революцилэсь азьло гуртын куспазы тэрытэк улэмзэс, нюръяськемзэс, тусызъя но Бектыш Вужгуртэз тодэ вайытэ.
Куанеро-узыро Бектыш гуртын улэ повестьысь главной героиня Катя. Вылаз дӥсяны дэремез, укмысо кутэз ӧвӧлэн со шудон пӧлы но уг пота. Узыр Максимлы лушкамзы бере, картэзлы, картэзлэн анай-атаезлы вазьыны но уг дӥсьты. Кулак ки улысь мозмыны со малпа, ас йырзэ быдтыса гинэ. Витьымтэ учыр сэрен со улэп кыле. Яратоно эшсэ пумита. Соку гинэ Катя дӥсьтэ ас яратонэз доры мыныны.
PMMP

PMMP — суоми поп-огин (поп-группа). Кылдӥз 2002-тӥ арын. Огинэ (группае) 5 мурт пыро: Паула но Мира — вокал, Юхо — бас-гитара, Микко — гитара, Хейки — перкуссия.
Огинлэн нырысетӥ кырӟанэз Rusketusraidat, кудӥз Суомиын соку ик мегахитлы пӧрмиз. Озьы ик хитъёс луизы Niina но Kesa-95 кырӟанъёссы.
PMMP огинлэн ёзчиосыз.
Потэм дискъёссы:
Пышкизь шур

Пышкизь () — Удмуртиысь шур. 
Бызе Глаз ёрослэн музъеметӥз но усе Чупчи шуре Пакайпи гурт дорын. Кузьдалаез — 21 иськем.
Шуре бурпалась усё Люм, Шудӟа но Извыл шуръёс.
Люм шур

Люм — Удмуртиысь шур. 
Бызе Глаз ёрослэн музъеметӥз но усе Пышкизь шуре Пакайпи гурт дорын. Кузьдалаез — 24 иськем.
Шур дурын Лабга но Печешур гуртъёс интыяськемын.
Шудӟа шур

Шудӟа () — Удмуртиысь шур. 
Бызе Глаз ёрослэн музъеметӥз но усе Пышкизь шуре Пышкизь гурт вӧзын. Кузьдалаез — 14 иськем.
Тум шур

Тум — Удмуртиысь шур. 
Бызе Яр ёрослэн музъеметӥз но усе Чупчи шуре. Кузьдалаез — 16 иськем.
Шуре усё:
Шур дурын Дӧжигурт но Казакгурт гуртъёс интыяськемын.
Байраншур

Байраншур () — Удмуртиысь пичи шур. 
Бызе Яр ёрослэн музъеметӥз но усе Тум шуре. Кузьдалаез — 8 иськем.
Шур дорын Байран гурт интыяськемын.
Пудэм шур

Пудэм — Удмуртиысь шур.
Бызе Яр ёрослэн музъеметӥз лымшорлань но усе Чупчи шуре. Кузьдалаез — 18 иськем.
Шур дурын Пудэм каргурт интыяськемын.
Пудэме усё:
Сизьма

Сизьма — Удмуртиысь шур. 
Бызе Яр ёрослэн музъеметӥз но усе Чупчи шуре. Кузьдалаез — 21 иськем.
Шур дурын Возьпи гурт интыяськемын.
Костромка

Костромка — Удмуртиысь шур. 
Бызе Яр ёрослэн музъеметӥз но усе Чупчи шуре Зэризь черкогурт дорын. Кузьдалаез — 15 иськем. Костромкае бурпалась усе Апевай шур.
Шур дурын Чури гурт интыяськемын.
Апевай шур

Апевай () — Удмуртиысь шур. 
Бызе Яр ёрослэн музъеметӥз но усе Костромка шуре. Кузьдалаез — 8 иськем.
Ясновка

Ясновка — Удмуртиысь но Киров улосысь шур. 
Бызе Киров улосысь Фалёнки ёрослэн музъеметӥз но Удмуртилэн Киров улосэн кунгожетӥз. Усе Чупчи шуре. Кузьдалаез — 13 иськем.
Яровка

Яровка — Киров улосысь шур. 
Солэн йылыз Омутнинск ёросын интыяськемын. Шур бызе Омутнинск ёрослэн но Фалёнки ёрослэн музъемъёстӥзы. Усе Чупчи шуре. Кузьдалаез — 26 иськем.
Новая

Новая — Киров улосысь шур. 
Бызе Фалёнки ёрослэн музъемэтӥз уйпалысен лымшорлань но усе Чупчи шуре. Кузьдалаез — 16 иськем.
Перепеч

Перепеч яке пересьмон (булгар, чуваш сямен "пeремеч" — сӥлен тырем котырес пыжиськем), куноян сиён. Котырес, усьтэм ватрушка выллем, шӧг ыльняньлэсь пумъёссэ чепыльтыса лэсьтӥське. Пасьталаез – 4–12 см. Пужкесэз трос пӧртэм луэ: губиен, сӥлен, курегпузэн, сюлэн но тымусэн, вирен, кубистаен, пешникен, пушнерен но мукет. Дуно куноослы ӵемысь пӧсь дыръяз азязы пукто. Удмурт перепеч кемалась огъя сиськонниосын (столовойёсын) пумиське ни.
Эль Ныл

«Эль Ныл» — удмурт модалы сӥзем фестиваль.
Фестивалез радъя «Mademoiselle Oudmourte» агентство но.
Фестиваль ортчоз 30 оштолэзе Удмурт Кун Филармониын.
Ужрадын Удмуртиысь дизайнеръёслэн коллекциоссы возьматэмын луозы но «Эль нылэз» быръёзы.
Дизайнеръёс: Вера Кузнецова и Светлана Мельникова, Ирина Загребина, Дина Дэрем, Ольга Вужер, Татьяна Москвина, Мария Новикова (Сарапул), Надежда Сапожникова но Кузебай Герд нимо гимназиысь пиналъёс, «Неофолк» студия, Институт искусств и дизайна УдГУ дышетӥсьёс но дышетскисьёс, ёросысь ӧнерчиос.
Озьы ик фестивальын луозы:
Гюго, Виктор

Виктор Мари Гюго (; 26 тулыспал 1802, Безансон — 22 куартолэзь 1885, Париж) — француз гожъяськись (кылбурчи, прозаик но драматург). Француз академилэн членэз (1841).
Улон сюресэз.
Виктор Гюго — семьяязы самой покичез пи. Атаез — Жозеф Леопольд Сигисбер Гюго (1773—1828), анаез — Софи Требюше (1772—1821). Гюголэн пичи дырыз ортче Марсельын, Корсикаын, Эльбаын (1803—1805), Италиын (1807), Мадридын (1811), но котьку но семьяеныз выльысь Париже берытско вал. 1813 арын Гюголэн анаез люкиське картэныз но пиеныз кыле Париже.
1814—1818 аръёсы дышетске «Людовик Великий» нимо лицейын. 14 аресэн кутске гожъяськыны.
1822 арын коньывуонэ Адель Фуше нимо нылэз кышно басьтэ (1803—1868).
1885 арын 22 куартолэзе Гюго кулэ. Ватэмын Пантеонын.
Произведениосыз.
Виктор Гюголэн самой усто романэз нимаське Notre-Dame de Paris (Собор Парижской богоматери), кудӥз потӥз 1831 арын но трос кылъёсы ӝог гинэ берыктэмын вал.
Удмурт сиён-юонъёс

Удмуртъёс вашкала вакытъёсы нюлэсъёсын улӥллям. 
Кыр тылобурдоосты, пӧйшуръёсы кутылыса, бадӟым но пичи шуръёсысь чорыгаса, турын-куар но соослэсь выжыоссэс бичаса, узы-боры но губи октыса, сиён-юон пӧраллям. Собере нюлэсъёсты сайкыны дышиллям но вазь, ӟег, чабей, йыды, сезьы, кӧжы но мукет тысё будосъёсты, бакча сиёнъёсты но емышъёсты будэтыны ӧдъяллям, пумен пудо но вордыны кутскиллям. Аръёс ортчемъя сиён-юонъёс воштӥськылӥзы ке но, азьвыл сямен ик пӧртэм кеньыръёслэсь пӧрам ӝукъёсты ӝӧк вылысь ӵемысь адӟыны луэ. Сиён-юонъёсазы озьы ик турын-куаръёсты, кыр емышъёсты, узы-борыосты, губиосты, шур чорыгъёсты ӵемысь куто. Нош табань, перепеч, пельнянь тужгес но сӥлы сиёнъёс луизы. Пыжем тылобурдо сӥльтэк но удмуртъёслэсь ӝӧк вылзэс син азе пуктыны шуг. Ӝӧк вылазы табере мурт шаерын будэтэм-лэсьтэм чай кузёяськыны ӧдъяз ке но, палэнысь лыктэм дуно кунооссэс, вашкала сямен ик, турын-куар чаен, ческыт сюкасен, аръянэн, аракыен, пӧсятэмен, мусурен утялтыны тыршо.
Шудон

Шудон — арбери, кудӥз кутӥське шудон пӧлын.
Шудон, зэмос но йырысь кутэм арбериосты, образъёсты кылдытыса, быдэстэ пӧртэм кулэлыкъёсты. Кылсярысь, умственной, нравственной, эстетической но мукет. Шудон юрттэ пиналлы валаны асьме дуннеез, дышетэ сое кыдёке адӟон вылысь, валаса ужаны, озьы ик шудон юрттэ вераськон, мылкыдэз усьтон, малпаськон но йырсазь удысъёсын. Шудон быгатэ паськыт кутӥськыны пиналъёсты дышетонын но соослы визь-нод сётонын. Шудонлэн типъёсыз, характеръёсыз, пуштросэз но вылтус ласянез герӟаськемын конкретной визь-нодысь ӝутэм ужпумъёсын, пиналъёслэсь арессэс, азинскемзэс но тунсыкъяськонзэс ужэ кутыса.
Пуштросэз но вылтус ласянь шудон герӟаськемын адямимерлэн социальной строеныз, лулчеберетлэн азинскеменыз. Озьы ик шудон туж юрртэ анай-атай но пинал вискын герӟет возьыны, ма асьме нуналъёссы туж вӧлскем ужпум луэ.
Шудон, шудонъёс но ас процесс выллем, трос пӧртэм функциосты быдэсто. Со развлекать нылпиос, огӵошгес утён но функциосты быдэсто. Со сяна, нэнэелы юрттыны но творческой быгатонлыкъёссэс азинтон функцизэс шудон умоятыны. Со юрттӥз, физической но ӧнер азинскемъя умственной, кулэ нылпиослэн азьланьын улонзы.
Нуны куара шудон понна кутыны характеро, яркыт сяськаос, текстураос уникальный. Шудон кутске куара тодманы но со вӧзын нуны сяська, тодэ азинсконъёс возьматэм но азинске шуыса.
Кубикен шудон азинтыны чебер возьматоз али. Со кабъяськемын зрительно-моторное координацизэс, математической познавательные но ӧнеръя, творческой быгатонлыкъёссэс возьматӥзы нылпи огдыре лэзе. Таӵе шудон, нылпиос тупен дышетонлэн мугъёсыз но юрттыны-шарик кадь-бервылъёсысьтызы герӟеттылэн, пайдаё но ӧнеръя движениез азинтыны координацизэс, мукетъёссэ лэзе.
Пластилинлэсь лэсьтӥськонъя, «укылтэм замазкаен» но мукет быгатонлыкъёссэс положительно физической развлечение укша, нэнэ, эмоциональной нылпиос но социальной азинсконъя. Со сяна, кылдӥз ачиз коже материал, нылпи шудон кадь лэзизы.
Школаын нылпиос понна шудонъёс азинтӥзы йыртӥянъёс, конструктор, шудонъёс, ӧнерезлы быгатонлыкъёссэс азинтыны юрттозы технической ужпумъя но решениос математической.
Пинал пудоосты вордыны но бадӟымамен но шудон понна. Кылсярысь, законэз утёнъя зыбкаез но ньютон импульс кужымзэс возьматъязы.
Колобок

Колобок — ӟуч калык выжыкылысь персонаж, кудӥз возьматэмын выжыкылын котырес пичи нянь формаен. Колобок песянаезлэсь но песятаезлэсь кошкиз, кудъёсыз сое пыжизы вал, но пӧртэм пӧйшуръёслэсь (луд кечлэсь, кионлэсь, гондырлэсь). Выжыкыллэн пумаз сое ӟичы сие.
Та выжыкыллэн вань аналогъёсыз мукет калык произведениосын но, кылсярысь: англи Джон-пончик, американской пряник-человек. Озьы ик та выжыкыллы вань тупась славянской, скандинавской но немец выжыкылъёс. Таӵе сюжетэз пумиськылэ на узбек, бигер но мукет калыкъёслэн выжыкылъёсазы.
Кыллэн пӧрмемез.
Колобок — пичиятэм кыл "колоб" кыллэсь — «погыллям шар; пичи, котырес нянь». Тверь вераськетъёсын вань "колобуха" «галушка, увалень», "колобан" «зӧк табань», "околобеть" кылъёс. Зӧк, котырез табанез пыжо котырес нянь формаен, кудӥз пыжыса вуыкуз шар формаё луэ.
Эстон сиён-юон

Эстон сиён-юон — эстонъёслэн вашкала дырысен ик яратоно сиёнзы ӝук луэ. Ӝуксэз эстонъём пӧсьтылӥзы йыды пызьлэсь яке йыды кенырлэсь. Со ӵем дыръя нянез воштылӥз. Озьы ик сезьы, чабей, йыды кеньыръёсын шыд пӧрало, нош вандэм пудо-животлэсь вирзэ будэтыса, виртырем лэсьто. Пуртэсо будосъёслэсь (кӧжы, чабей, йыды, ӟег) сурам пызен ӝожон шукко. Азьвыл сӥлез сӥзьыл но толалтэ гинэ сиылӥзы. Сӥзыл сиылӥзы соку вандэмзэ, толалтэ — сылалтэмзэ яке ӵынатэмзэ. Тужгес но яратоно — выль вандэм парсь пыдлэсь сиёнъёс. Озьы ик эстонъёс чорыгез туж ярато, ӵемысь сылалтэмзэ сиё. Эстон шаере картофка вуэмлэсь азьло отын сяртчылэсь но калягалэсь тросгес пӧраськылӥзы. Кӧня ке дыр ортчыса ини картофкаен сылалтэм чорыг сиыны дышизы. Сиён-юоназы озьы ик нюлэс будосъёсты трос куто: узыез, ягмульыез, нюрмульыез.
Кечгурт

Кечгурт (ӟуч сямен "Козино") — интыяськемын Шаркан ёрослэн уйпалаз (Удмуртия). Татын 66 корка, 190 улӥсьёсыз. Соос пӧлысь ужан арлыдын — 130, школае ветлӥсез — 27, мӧйыос — 40 пала. Пиналъёс дышетскын ветло Пороз (Порозово) школае. Гуртын вань клуб, одӥг райполэн магазинэз но куинь частной магазин, гараж, молочно-товарной ферма, кунян гид, вал гид, пилорама, кузница. Калыклы юрттэт сётэ больница (ФАП). 
Урам — со гуртлэн ымнырыз. Кечгуртын ваньмыз-ӧвӧлэз куинь урам: 
Самой кузез Родниковой урам (2 км), нош самой пичиез — Молодёжной (500 м). Самой вужез, вашкалаез луэ Зелёной урам (1,5 км). Гуртлэн кылдэмез кутске та ульчаысен. Нырысь ик калык, пе, отчы интыяськем. Кылем даурлэн кутсконаз гинэ но ай куд-ог удмуртъёс люкен-люкен, бӧлякен улӥллям. Одӥг люк — одӥг выжылэн, мукет люк — мукетызлэн. Озьы ик Кечгуртын но ӵем пумисько таӵе фамилиос: Корепанов но Ефремов.
Кыдёкын ик ӧвӧл Кечгуртлэсь сыло Сильво (гуртъёс вискын 1,5 км); Порозово (Пороз) — 9 км; Карсашур (Карса) — 7 км; Гондырвай — 9 км; Ниж. Кивары (Балтач) — 2 км; Вверх. Кивары (Тюар) — 2,5 км. Карез, бадӟым сюресэз учконо ке, Кечгурт дорысен туж матын ӧвӧл. Кечгурт дорысен райцентырозь 25 км; матысь карозь — Воткаозь — 40км, но бадӟым сюресозь 15 км.
Вылегжанин, Максим Михайлович

Максим Михайлович Вылегжанин (вордӥськиз 18-тӥ коньывуонэ 1982 арын Удмурт шаерысь Шаркан черкогуртын) — куас вылын вортылонъя спротсмен, дано спортъя мастер, куинь полъем дуннелэн азвесь чемпионэз.
Вормонъёсыз.
Куинь полъем дуннэлэн азвесь чемпионэз: 50 км масс-старт видъя 2009 арын, 30 км дуатлон видъя но 50 км масс-старт видъя 2011 арын.
Куинь полъем Россиялэн чемпионэз: 30 км дуатлон видъя 2007 арын, 50 км масс-старт видъя 2007 арын, 50 км масс-старт видъя 2008 арын.
Кык полъем дуннелэн кубок этапъёсаз вормӥсьез: 30 км масс-старт видъя 2010-тӥ/2011-тӥ аръёсын но 15 км масс-старт видъя «Тур де ски» этапын 2012-тӥ/2013-тӥ аръёсын. Ванкуверын ортчем Олимпи шудонъёсы пыриськиз. Тужгес но умой результатэз 8-тӥ инты.
Максимов, Максим Геннадьевич

Максим Геннадьевич Максимов — Удмуртиысь биатлонист. Вордскиз 6 куарусёнэ Ижкарын. Кутскиз куасэн бызьылыны 12 аресъеем пи луыса. Ветлиз «Ижстале», али но данзэ солэсь жутэ. 
2007 арын умой выступать каре Рупольдингын но Антерсельвеын, соин ик «Чемпионат Мира» уровне потэ. Отын басьтэ 3-тӥ инты.
Нош 2008 арын со басьтэ нырысетӥ инты чемпионат Европаын. 
Али Максим ужа Ижкарын юрист луыса, но выступать каре «Динамо» понна.
Малышко, Дмитрий Владимирович

Дмитрий Владимирович Малышко — россиысь биатлонист.
Вордиськиз 19.03.1987 арын Ленинградский областьысь Сосновый борын.
8 аресысен кутске ветлыны биатлонъя секцие. Нырысьетий тренерез луэ Парфенов Юрий Васильевич.
Ижкар троллейбус

Ижкар троллейбус — Ижкарысь мерлыко транспорт.
Ижкарысь нырысетӥ троллейбус сюрес 6 шуркынмонэ 1968 арын усьтэмын вал, маршрут ортчиз Ижлэн центрысеныз Школьной урамозь («Индустри ёрос администраци» дугдылонни али). Нырысетӥ троллейбусъёс луизы ЗиУ-5, бергес ЗиУ-9 соосты воштӥзы. 1986 арын кыкетӥ троллейбус парк усьтӥськиз но тупала выль маршрутъёс кылдӥзы — 9-тӥ но 10-тӥ.
Организациос.
ИжГЭТ — МУП «ИжГорЭлектроТранс». Адрес: Ижкар, Маяковский нимо урам, 7-тӥ номеро юрт.
Удмурт Википедия

Удмурт Википедия — со Википедилэн удмурт кылын версизы.
24-тӥ коньывуонэ 2005-тӥ арын Илья Евлампиевлэн (Кузон), Денис Сахарныхлэн (Ижкар) но Вячеслав Ивановлэн (Владикавказ—Вӧсьбуро Петыркар (Санкт-Петербург)) ӵектэмзыя удмурт кылын Википедиялэн люкетэз усьтэмын вал. Со усьтон вал Удмурт шаерлэн кунлыкезлы 85 ар тырмонэзлы сӥземын, Элькунмылэн вӧрдӥськем нуналыз понна аспӧртэмлыко кузьымлы пӧрмиз.
31-тӥ толшоре удмурт википедиын 1000 статьяос вал (203-тӥ инты мукет кылъя википедиос пӧлысь). 15-тӥ тулыспалэ 2011-тӥ арын со пыртӥз нырысетӥ интые пӧлысь, Коми Википедиез азьпалтыса.
Тросаз пичи калыкъёслэн википедияосазы сямен ик удмурт википедиын саклык висъяське лулчеберетлы, шаертодонлы но пöртэм йӧскалык (национальной) ужпумъёслы. Ляб интыосыз пöлысь висъяны луэ: инъет статьяос öжыт, статьяосын кыл возетъес ӵем дыръя лыдэ басьтэмын öвöл, озьы ик пыриськем муртъёс öжыт.
Удмурт википедиез узырмытон секыт ужпум, удмурт кылэ берыктон кулэ каре етӥз визьбурлыкез но волятэм кылэз. Тырмыт öвöл йöс оръя гожтэм тодосъя (научной) ужъёс. Озьы ик секыт ужпум википедие пыриськисьёсты ужрадлэн öраз пыртон бордын.
Нош али дырын Удмурт Википедиын статья вань ини.
 "См. подробнее на странице ".
Чектослы (Проектлы) юрттон.
2010-тӥ арын Кастрен нимо огазеяськон висъяз коньдон ИПК и ПРО УР-лы удмурт википедиез азинтон понна. Институтын ужасьёс но öтем кылдытӥсъёс (авторъёс) кылдытӥзы 200-лэсь ятыр статьяос, кудъёсыз историко-регионоведческой öр кылдытӥзы. Кылдытӥсьёслэн (Авторъёслэн) малпамзыя, öрлэн ӝог будэмез тунсыкъяськытоз но выль (кылдытӥсьёсты)авторъёсты бордаз кыскоз.
Удмурт википедиез азинтон понна 2013-тӥ арын оштолэзе «ВКонтакте» мер вотэсын UdmWiki нимаз огин кылдытэмын вал.
Уткина, Надежда Эдуардовна

Надежда Эдуардовна Уткина — Удмурт Элькунысь дано кырӟась, калык артистка, «Культурный капитал Ижевска» фондлэн тӧроез (2006), «ПарИжевск» калыккуспо фестивальлэн координаторез (2011), «ИжЖенева» калыккуспо проектлэн кичӧлтӥсез, Удмурт Элькунлэн чеберлыкъя посолэз (2019), Ашальчи Оки нимо премилэн лауреатэз (2010).
Улон сюресэз.
Надежда Эдуардовна вордӥськиз 24 куарусёнэ 1966 арын Ижкарын. 1988 арын йылпумъяз Удмурт кун университетысь кылосбуръя ёзэтсэ, 2005 арын — ГИТИС-ысь эстрадая ёзэтэз.
2014 арысен улэ Швейцариын, ӵемысь вуылэ Россие.
Творчествоез (удысбурез).
Надежда Уткиналэн репертуараз удмурт но ӟуч кылын, финн-угор калык кырӟанъёс вань. Кырӟа пӧртэм кылъёсын.
Кырӟан карьераез кутскиз 1991 арын — А. Анкудиновлэн «Арганчи» театр-студияз огез кырӟасез луыса, бергес «Лулгур» ансамблен кивалтыны кутскиз. Трос аръёс ӵоже кырӟалляз Венгриын, Эстониын, Финляндиын, Уэльсын, Норвегиын, Коми, Мордовия, Марий Эл, Татарстан но Башкортостан шаеръёсын, Перм улосвылын, Москваын, Ульяновскын, Саранскын но Пензаын.
Надежда Уткина 5 альбом поттӥз: «Песни надежды»(1995), «Витьы монэ (1997)», «UDM.RU» (2002), «UCHKE ALI»(2004).
Трос аръёс ӵоже Удмурт егитъёслэн мерлыко «Шунды» огазеяськонлэн «Шундыкарысь» нылпиослы кылдытэм эстрадая мастерскойен кивалтӥз.
2008 арысен — «Калыкъёслэн эшъяськон юртсылэн» калыккуспо но финн-угор валчеужанъёсъя ёзэсэныз кивалтӥз, Иж карысь «Межкультурные города» ужан котретлэн ёзчиез вал.
Сомерхолдер, Йен

Йен Сомерхолдер вордӥськиз 8 толсуре 1978 арын. Со американской актёр, но тужгес ик тодмо луэ «Дневники вампира» сериалын, кытын шудэ Дэймон Сальватореез.
Вордӥськиз пичи городын Ковингтон, массажистлэн но строительлэн семьяяз. Солэн вань сузэрез-Робин, но Боб выныз, кыкназы ик нимамын атайзы кадь.
Атаезлэн английской но французской выжыосыз, нош анаезлэн ирландской но индейской. Чорыган но валэн ворттылон пичи дырьесаз вал солэн яратоно дырез ортчытон. Дас арес дырьяз анаезлэн кичелтэмезъя модель школае мынӥз, арлы быдэ гужем дырья ветлиз Нью-Йорке съёмкаосы. Кӧня ке ар ортчыса со луиз европейской модель. Куке солы вал 17 арес со малпаз актёрлы дышетскыны. 19 аресаз ини ужаз тодмо но усто дышетӥсьёсын. Тодмо луиз «Остаться в живых» кино потэм бере, кытын шудиз Бун Карлайлэсь рользэ. Но Иэнлы та ролез кельшымон ой вал. Та киноысь кошкемез бере со шудӥз таӵе киноосын «Ощущения видения» но «Турнир на выживание». Но самой тунсыко ролез солэн вал «Дневники вампира» киноын, кытын со шудэ коварной вампирез. Али дыре ӵош уло Нина Добревен.
Зар-Медло

Зармедло гурт (Зарни Медло гурт)() — Дэбес ёросысь гурт.
Бадӟым удмурт диктант

Бадӟым удмурт диктант — 2013 арын 6-тӥ оштолэзе ортчиз, «Эктоника» программаын меӵак эфирын. Диктантлы текст таяз вие гожтӥз Удмуртиысь калык писатель Вячеслав Ар-Серги. Ужъёсты эскеризы удмурт кылъя дышетӥсьёслэн «Выжы» огазеяськонысь но УдГУ-ысь удмурт филологи факультетысь ӧнерчиос. 2013 арын ужрадэ пыриськизы 200-лэсь трос адямиос.
Тужгес но ӟеч диктантэз гожтӥсьёсын: 
1. Кельмаков В.К. - 100 б 
2. Рябина Е. - 94б 
3. Купцова Н. - 92б 
4. Ветрова Т. - 91б 
5. Коткова А. - 90б 
6-7. Векшина М. но Киселёва Л. - 88б 
8-9. Федосеева М. но Зиновьева В. - 87б 
10-11. Шкляева А. но Хрисанова И. - 85б
Сива

Сива — Удмуртиысь но Пермь шаерысь шур. 
Солэн йылыз Пермь шаерын Ягутки гурт дорын интыяськемын. Шур бызе Частые ёрослэн, Большая Соснова ёрослэн но Вотка ёрослэн музъемъёстӥзы. Усе Кам шуре. Кузьдалаез — 206 иськем.
Шуре усё:
Берёзовка (Частые ёрос)

Берёзовка — Пермь шаерысь шур. 
Бызе Частые ёрослэн музъемэтӥз но усе Сива шуре. Кузьдалаез — 11 иськем.
Горюхалка

Горюхалка — Пермь шаерысь шур. 
Солэн йылыз Частые ёросын интыяськемын. Шур бызе Частые ёрослэн но Большая Соснова ёрослэн музъемъёстӥзы. Усе Сивае. Кузьдалаез — 12 иськем.
Осиновка (Большая Соснова ёрос)

Осиновка — Пермь шаерысь шур. 
Бызе Большая Соснова ёрослэн музъемэтӥз но усе Сива шуре. Кузьдалаез — 20 иськем.
Шестая

Шестая — Пермь шаерысь шур. 
Бызе Большая Соснова ёрослэн музъемэтӥз но усе Сива шуре. Кузьдалаез — 22 иськем.
Мостовая

Мостовая — Удмуртиысь но Пермь шаерысь шур. 
Бызе Пермь шаерысь Частые ёрослэн но Удмуртиысь Вотка ёрослэн музъемъёстӥзы. Усе Сива шуре. Кузьдалаез — 13 иськем.
Полым

Полым () — Удмуртиысь но Пермь шаерысь шур. 
Бызе Пермь шаерысь Частые ёрослэн но Удмуртиысь Вотка ёрослэн музъемъёстӥзы. Усе Сивае. Кузьдалаез — 12 иськем.
Удебка

Удебка — Удмуртиысь шур. 
Бызе Вотка ёрослэн музъеметӥз но усе Сива шуре. Кузьдалаез — 13 иськем.
Шур дурын Евсино но Фертики гуртъёс интыяськемын.
Ильин, Никита Сергеевич

Никита Сергеевич Ильин — журналист, сценарист, режиссер культурных мероприятий, кырӟась. Йылпумъяз Удмурт кун университетысь Журналистикая факультэз.
Вордскиз 1991 арын но улэ Удмуртиысь Кез гуртын. 2012-тӥ арын Россиысь 9-тӥзэ ортчись «Встречи на Вятке» вакчикино фестивальын Эдуард Розовский нимо «Тужгес усто оператор-2012» приз басьтӥз. 2017 арын Liet International нимо фестивальлэн финалаз потӥз.
Шанхай

Шанхай — одӥгез бадӟым кар Китайын, озьы ик населенияя нырысетӥез — вань дунне вылын. Интыяськемын Китайлэн шунды ӝужан палаз, Янцзы шур дорын. Озьы ик одӥгез ньыль центральной каръёс КНР-лэн подчинениысьтыз, кулэ луись финансовой но культурной центр шаерзылэн, луэ бадӟымез дунне вылын морской флот.
КПК-лэн 1949 арын граждан ожын вормемез бере, правительство тырмытӥз Шанхайез бадӟым налогъёсын, буржуазия ӝутскиз, собере вань узырлыкез ышиз.
1992 арын тыршизы ӝутыны рыночной экономикаез Шанхайлэсь, со жог ортчиз Шэньчжэнь но Гуанчжоу каръёссэ, кудъёсысь кутскизы рыночной реформаос Китайын. XXI даурлэн кутсконаз Шанхай пичи чорыгась карысь берытскиз бадӟым Китайлэн караз, одӥгез азьмынись дунне вылын финансовой центр. XXI даурлэн кутсконысеныз Шанхай тырше луыны бадӟым кар мировой уровенен но озьы ик Восточной Азиялэн шорез луыны.
&lt;br&gt;
Овидий

Публий Овидий Назон () — со рим поэт, кудӥз тыршиз литературалэн вань жанръёсаз. Со тужгес но тодмо луиз яратон элегиосыныз но поэмаосыныз — «Метаморфозы» но «Искусство любви». Туж зол влиять кариз европалэн литератураез вылэ, озьы ик Пушкин вылэ но, кудӥз сизиз Овидийлы 1821 арын кылбуръёссэ.
Овидий вордиськиз 20 мартэ 43 арын до н. э. Сульмон карын. Атаез солэн вылэм бай, соин ик вань нылпиосыз басьтӥзы умой образование. Школаын дышетскыкуз ик Овидий шодиз аслэсьтыз кылбур гожъян мылкыдзэ. Анай-атаезлэн мылкыд каремезъя вазь кышнояське. Но кема ӵош улыны уг кылды, люкисько. Кыкетӥ кышноеныз озьы ик кема уг уло ӵош. Куиньметӥ кышноеныз гинэ, кудӥзлэн вал нырысетӥ картэзлэсь нылыз, соос уло кема но шудо. Аслаз нылпиосыз Овидийлэн ой вал. Тямысэтӥ аре Август валантэм причинаосъя ыстэ Овидиез Томы каре ссылкае, кытын со укмысэтӥ араз улонысь кошке.
Пои

Пои — жонглировать каронлэн одӥгез тӥрлыкез, гозыен тупъёс, кудъёсыз кутӥсько киосы но олокызьы но бергатӥсько. Потэмын поинг маори, Выль Зеландия, калыклэн устолыкисьтыз, кытын пои луэ "капа хака" (маори "Kapa Haka") калыклэн йӧскалык устолыкисьтызы одӥгэз элементэз («пои» маори кылын луэ «шар»). Маори калык али дырозь уте пои бергатон традицизэ. Сыӵе бергатонъёс ӵемысь одно ик луо кун церемониосын, праздникъёсын но общественной выступлениосын. 
Туала пои.
Али вакытлы устолык пои кыдёке кошкемын аспӧртэмлыко маори лулчеберетлэсь. Жонглёръёс полын быдесак кылдэмын пои субкультура, кудӥз пӧрмытиз пои бергатонэз хоббие, треннировкаосы яке шоуэ. Пои лыдъяське жонглированилэн одӥгез пӧртэмлыкез и пойстэръёс пуктӥсько жонглёръёсын, боды бергатӥсьёсын (стафферъёсын) но мукетъёсыныз артэ. Со сяна, пои пырэмын цирке но кырын театръёсы.
Тренировкаос.
Тросэз, кин кутске поиосын заниматься кариськыны, кутско кык тренировочной пои бордысен. Ӵемысь соос лэсьтэмын луо марлэсь ке небытлэсь, вӧсь медам лу шуыса. Кутско самой каньыл движениос бордысен, каллэнэн элементъёс пыртылыса, быдэсак элементъёсын герӟет выступлениослы. Тросэз бергато крезьгурэн — со юрттэ ритмзэ умой кутыны. Поинг дыатэ выросъёслэсь координацизэс, концентрациез, огвозьсконэз.
Самой капчи пои лэсьтон.
Утчаны одно ик кулэ ӧвӧл юри басьтыны умой пои, капчиен луэ лэсьтыны аслыд. Самой капчиез — тэннисной тупъёслэсь. Басьтӥськом 2 туп, но лэсьтӥськом котькудаз кык пась, пумит луись ог огзылы. Пасьёс капчи лэсьтыны пежъянэн, но соос луозы пичиесь, соин соосты бадӟыматоно луоз. Бадӟыматыкуды умой учке тупты медаз зол кесиськы шуыса. Басьтӥськом гозы, но конгро венен со гозыез поттӥськом со пасьёс пыртӥ. Пӧрмэ туп гозыен. Одӥг пумаз лэсьтӥськом гэрӟет, гозы медаз поты шуыса. Пои вуизы, кыле на кия тупатыны кузьдалазэ но лэсьтыны чиньыослы пасьёс-кутонъёс. 
Мукет сямен тренировочной пои лэсьтон — пои-носки. Соос туж умой ярало выль кутскисьёслы, соос калленгэс бергало но туж вӧсь уг каро бере. Соосты лэсьтон понна кулэ гольфи но кеньыр. Гольфие понӥське кеньыр. Поныку учконо, туж секыт медаз луэ шуыса. Пумаз лэсьтӥське герӟет. Гольфи кузьдалазэ учкыку лыдэ басьтоно, со кыстӥськыны быгатэ бергатыку шуыса. 
Поилэн кузьдалаез ки кузьда луыны кулэ.
Тылэн пои.
Тросэз лыдъяло тылэн пои — самой вылӥ быгатонлыкез пойстэрлэн. Соос лэсьтӥсько кевлар (асбест, базальт, углеволокно) «фитильёслэсь», кудъёсыз тыатӥсько ӝуась жидкостьын (кизер парафин, керосин, солярка) но ӝуатӥсько.
Арлэн вакытъёсыз

Арлэн вакытъёсыз — ньыль вакыт, кудӥз люкемын арлэн циклъёсызлы.
Висъяло:
Арлэн вакытъёсыз календарьын:
Ватка (этностудия)

«Ватка» — егитъёслэн театральной этностудизы.
Та студия кылдытэмын вал удмурт кылосбуръя факультетын дышетскисьёслэн мылкыд каременызы 2011 арын. Нош учкисьёс азе со 2012 арын гинэ потӥз ай. Ӵапак та арын 4 куартолэзе «Ватка» пуктӥз Удмурт кун университетын премьеразэ, соин ик вордӥськем нуналэныз но та ик лыдпусэз лыдъя. Студиен кивалтэ Удмуртиысь лулчеберетъя сӥё-дано ужась Василий Серафимович Ушаков. Солэн кичӧлтэмезъя этностудия пуктӥз «Яратон, яратон…» спектакль. Та этноспектакль пуктэмын Николай Карамзинлэн «Бедная Лиза» веросэзъя но Михаил Петровлэн «Италмас» поэмаезъя. 23 куартолэзе 2013 аре «Ватка» этностудия поттӥз кыкетӥ ужзэ — «Матӥ но Мардан» бадӟымъёслы туала выжыкыл. Та студие ветло 10 егитъёс. Спектакльёссэз тыршо удмурт — анай кылынызы гинэ пуктыны. «Ватка» поталля ёросъёсы, гуртъёсы но котыраз быгатэ люканы трос калыкез. Студилэн азьветлӥсьёсыз тыршо адямилэсь пуш дуннезэ чебер буёлъёсын возьматыны, куро уродэзлэсь куштӥськыны. Учкисьёссылы вазисько: ог-огзэс валаны мед тыршозы, секытлэсь медаз кышкалэ но улонлы шумпотыса мед улозы!
Каплан, Юрий Геннадьевич

Юрий Геннадьевич Каплан (укр. "Юрiй Генадiйович Каплан", ворд. 2-тӥ коньывуонэ 1988 арын) — Украинаысь кырӟась, кылбуръёс но гуръёс гожъясь, кудӥз интернет пыр ваньзылы тодмо луиз; али дырлы «Валентин Стрыкало» рок-группаын валтӥсь кырӟасез луэ. Солэн кырӟанъёсыз YouTube нимо видеосервисын тодмо луизы, куке со 2008 арлэн кутсконаз Дима Биланлы, Тиматилы, Вячеслав Малежиклы, Потаплы но Настялы Каменских, МакSимлы но Чай вдвоёмлы кырӟан-вазиськонъёсын видеороликъёс кылдытӥз.
Валентинлэсь Евровидение-2008 вормисьлы Дима Биланлы видео пыр вазиськемзэ YouTube-ын одӥг толэзь куспын 90 000 адями учкиз, со видеолы чӧлсконъёс быдэс Рунеттӥ вӧлмизы. Кӧня ке дыр ортчыса Дима Биланлы вазиськем видеозэ учкизы 1 500 000-лэсь тросгес адями, нош Тиматилы вазиськемзэ 1 000 000 адями учкизы.
Кемалась ик ӧвӧл крезьгурчи аслэсьтыз группазэ кылдытӥз. Али дырлы трос концертъёс возьматыло. 17 куарусёнэ 2010 арын Нырысетӥ каналын сое быдэс Россия адӟиз. 8 толсуре 2010 арын пыриськиз A-ONE каналлэн «Звездочат» программаяз.
Котельников, Иван

Иван Котельников — ӝужась удмурт кизили.
Вордӥськиз 14-тӥ коньывуонэ 1988 арын Дэбес ёросысь Уйвай гуртын. Вить арескысен кырӟаны кутскиз, соку ик арганэн шудыны мылкыдыз ӝутскиз. Быгатонлыксэ адӟыса, анаез 4-тӥ классын дышетскыкуз, сётӥз Ваняез Дэбесысь крезьгуръя школае. Куать ар ӵоже тодон-валан басьтӥз, дышетскиз отын. Берло пыриз Ижкарысь крезьгуръя колледже. Али дышетске Пермьысь искусствоосъя но лулчеберетъя академиын художественно-педагогической факультетын калык хор ёзэтын. Шудэ баянэн, арганэн, фортепианоен, балалайкаен, домраен, гитараен, саксофонэн, аккордеонэн. Пыриське пӧртэм ансамбльёсы.
Удмуртиын улыкуз ай кылдытӥз вал «КПП» группа (Котельников Иван, Перевощиков Дмитрий, Пономарёв Вячеслав), берло нимзэ воштӥзы «КПП+», малы ке шуоно группаязы пыриськиз на Дима Галичанин. Группа кылзӥсьлы туж яраз, но пиос али кин кытчы кошкемын, ӵошен гужем гинэ люкасько на.
Али Ванялэн кутскиз сольной каръераез. Кырӟанъёсызлы кылъёс, гур но минусовка со ачиз лэсьтэ. Солэн кырӟанъёсыз сюлме ик пыро. Тодмо луизы "Чебер нылаше" "Ой малы меда", Ортчем Яратон кырӟанъёсыз.
2013-тӥ арын «Кык кизили» крезьгуро вожвылъяськонын Анна Плотниковаен ӵош вормисе потӥзы. Калык яратэ Ванялэсь кырӟанъёссэ, котькуд удмурт позыръяськонын, кырӟанэз шудыку, шумпотыса эктэ.
Марк Твен

Марк Твен (, зэмос нимыз Сэ́мюэл Лэ́нгхорн Кле́менс — ; 30 шуркынмон 1835, Флорида (штат Миссури) — 21 оштолэзь 1910, Реддинг (штат Коннектикут); ватэмын Элмайреын (штат Нью-Йорк) — америкаысь гожъясьчи, журналист но мерлыко ужчи. Солэн творчествяз пыро трос жанръёс — юмор, сатира, философской фантастика, публицистика но мукет. Котькуд жанрын со султэ гуманистъес но демократъес пала.
Сэмуэл Клеменс вордӥськиз 30 шуркынмонэ 1835 арын пичи Флорида городын (штат Миссури, США). Со вал куинетӥ, ныль улэп кылем нылпиос пöлысь.
Клеменслэн атаез, тыосыз висьыса, кулӥз 1847 арын но ас бераз кельтӥз трос пунэманъес. Самой бадӟым пиез, Ора́йон, ӝоген кутскиз поттыны газет, Сэм отын тыршиз типограф, но куд-ог дыръя автор луыса. Но сое ас дораз туж кыскиз Миссисипи, соин со огвакыт параходын лоцман луыса ужаз. 1861 аре граждан ож шоро-куспо кариз солэсь яратоно ужзэ. Озьы, со вуиз массонской движенилэн бичаськон интыяз, кудӥз интыяське вал Сент-Луисын но нимаськиз «Полярная Звезда» № 79 22 куартолэзе 1861 аре. 1861 аре пöсьтолэзе Клеменс кошкиз ӝытпала, ожлэсь палэнэгес. Невадаын, узыр луыны малпаса, со кутскиз ужаны шахтаын, азвесь утчаса. Но татын узырмыны öз пöрмы, соин ик со ужаны интыяськиз Вирджиниысь «Territorial Enterprise» газетэ. Та газетын ик со нырысьсэ поттӥз кушемнимзэ «Марк Твен». 1864 арын со улыны кариськиз Сан-Франциское но кутскиз печатланы ужъессэ пöртэм газетъесы.
Нырысетӥ вормонэз Марк Твенлэн вал 1869 арын, куке потӥз книгаез «Простаки за границей». 1870 арын со кузпалъяськиз Оливия Лэнгдонэн но интыяськиз Баффало каре.
Тужгес но тодмо ужъесыз: «Приключения Гекльберри Финна», «Приключения Тома Сойера», «Принц и нищий», «Янки из Коннектикута при дворе короля Артура».